Pemburu Bayang

Pemburu Bayang merupakan sebuah filem aksi yang diterbitkan di Malaysia pada tahun 1993. Filem ini diarahkan oleh Yusof Haslam.

Filem Pemburu Bayang mula ditayangkan pada 1993 di pawagam seluruh negara. Menampilkan Awie, Ella, Shaharuddin Thamby, Erma Fatima dan ramai lagi.

 Sinopsis 
Zamri ialah seorang bekas banduan yang mahu memulakan hidup baru dengan anak dan isterinya. Malangnya, Zamri kini menjadi buruan sebuah kumpulan haram yang diketuai oleh Ramon. Sementara itu, adik Zamri bernama Awie merupakan seorang penyanyi kumpulan rock popular dan tinggal bersama ayah mereka, pesara tentera bernama Ahmad. Awie mempunyai hubungan cinta dengan Ella yang juga seorang penyanyi rock. Namun begitu, kemunculan peminat setia Awie bernama Ruby telah meretakkan hubungan Awie dengan Ella. Apabila Awie dan Ruby ditangkap atas tuduhan berkhalwat, hubungan Awie dan Ella terus putus. Zamri pula terus diburu dan diugut oleh kumpulan haram tersebut hinggalah pada suatu hari, isteri Zamri dibunuh dengan kejam. Ayah Zamri begitu tertekan dengan tragedi yang menimpa keluarganya dan mengesyaki sesuatu rahsia di sebalik kejadian tersebut.

 Pelakon 

 Pelakon utama 
 Awie sebagai Awie
 Ella sebagai Ella
 Shaharuddin Thamby sebagai Zamri
 Erma Fatima sebagai Faridah 

 Pelakon pembantu 
 Malek Noor sebagai Razif
 Raja Azura sebagai Ruby
 Roy Azman sebagai Roy
 A. Galak sebagai Pak Ahmad, ayah Zamri dan Awie
 Mahyon Ismail sebagai Kalsom, ibu Faridah
 Yusof Haslam sebagai Ramon
 Izi Yahya sebagai Helmy, kuncu Ramon
 Yazid Sobrani sebagai Harman, kuncu Ramon
 Zulisman sebagai sebagai Gazi, kuncu Ramon
 Ali Bakar sebagai Ali, Pengurus Kumpulan Wings
 Jojet Wings sebagai Jojet 
 Eddie Wings sebagai Eddie 
 Joe Wings sebagai Joe
 Shaharon Anuar sebagai Detektif Anuar

 Pelakon kanak-kanak 
 Adik Norshafina sebagai Farina

 Lagu 
 Wings - Sejati
 Wings - Rantai
 Ella - Sembilu
 CRK - Hulurkan Tangan Tanda Persahabatan

 Trivia 
Filem lakonan pertama Awie

 Anugerah dan pencalonan 
 Anugerah Kategori Penerima KeputusanFestival Filem Malaysia ke-11Pelakon Lelaki TerbaikShaharuddin ThambyPelakon Pembantu Wanita TerbaikErma FatimaPenata Bunyi TerbaikP.H Lim

 Pautan luar 

 Pemburu Bayang / 1993 - Filem Malaysia

Kategori:Filem 1993
Kategori:Filem Malaysia tahun 1993
Kategori:Filem arahan Yusof Haslam
Kategori:Filem aksi Malaysia
Kategori:Filem bahasa Melayu
Kategori:Filem terbitan Skop Productions